Diari Oficial de la Generalitat Valenciana


Sumari del DOGV 3937, del 12-02-2001 (2001/886)

ACORD de 21 de desembre de 2000, de la Comissió Territorial d'Urbanisme de València, relatiu a l'expropiació de terrenys pel procediment de taxació conjunta Correcció d'errades article 20, Danone, al terme municipal d'Aldaia.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3937

Data del DOGV
:   12-02-2001

Secció del DOGV
:   V. ALTRES ANUNCIS - F) EXPROPIACIONS

Número del document
:   2001/886


Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 21 de desembre de 2000, de la Comissió Territorial d'Urbanisme de València, relatiu a l'expropiació de terrenys pel procediment de taxació conjunta Correcció d'errades article 20, Danone, al terme municipal d'Aldaia. [2001/X886]
  
Vist l'expedient tramés per l'Ajuntament d'Aldaia, relatiu a l'expropiació de terrenys pel procediment de taxació conjunta Correcció d'errades article 20, Danone, i de conformitat amb els següents:
  
Antecedents de fet
  
Primer. L'expedient es va sotmetre a informació pública mitjançant la publicació d'anuncis en el DOGV, BOP, periòdic Las Provincias i notificació individualitzada a cadascun dels propietaris afectats, i va ser aprovat per acord de la Comissió de Govern de 4 de juliol de 2000.
  
Segon. El projecte consta de plànols en els quals es determina l'àmbit territorial, fixació raonada del preu del sòl i fulls de preu just individualitzats de cada finca, per la qual cosa està complet i compleix amb el que estableix l'article135 del text refós de la Llei del Sòl de 1976.
  
Tercer. Aldaia té un Pla General d'Ordenació Urbana aprovat definitivament per la Comissió Territorial d'Urbanisme de València, en la sessió del dia 5 de gener de 1990.
  
Quart. L'objecte de l'expedient és la correcció d'un error consistent en la falta d'inclusió d'una finca en el procediment d'expropiació pel procediment de taxació conjunta dels sòls no urbanitzables corresponents a l'actuació integral per la via de l'article 20 de la Llei 4/1992, de 5 de juny, de la Generalitat Valenciana, sobre Sòl no Urbanitzable per a la implantació de la factoria Danone.
  
Aquest expedient d'expropiació va ser supeditat en la seua aprovació per la Comissió Territorial d'Urbanisme de València, en la sessió del dia 29 d'octubre de 1999. Es consideren esmenades les deficiències no substancials detectades per Resolució del director general d'Urbanisme i Ordenació Territorial, de 22 de desembre de 1999.
  
Cinqué. La comissió informativa de la Comissió Territorial d'Urbanisme de València, en la sessió del dia 19 de desembre de 2000, va emetre informe relatiu al projecte que ens ocupa, complint així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer. L'expedient ha sigut tramitat d'acord amb el que estableix l'article 138 i següents del text refós de la Llei del Sòl de 1976, per la qual cosa s'han complit les garanties procedimentals exigibles.
  
Segon. L'expedient està complet, amb la qual cosa es compleix el que estableix l'article 202 del Reglament de Gestió Urbanística.
  
Tercer. Els criteris de valoració utilitzats són els mateixos que es van adoptar en l'expedient de què porta causa la present correcció d'errors, per la qual cosa cal donar per reproduït el que s'ha dit respecte d'aquells.
  
Quart. La Comissió Territorial d'Urbanisme és l'òrgan competent per a resoldre sobre l'aprovació dels expedients d'expropiació pel procediment de taxació conjunta, de conformitat amb el que estableix l'article 202.6 del Reglament de Gestió Urbanística i l'article 10.D del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en sessió celebrada el 21 de desembre de 2000, acorda:
  
1r) Aprovar definitivament la taxació conjunta Correcció d'errades article 20, Danone, d'Aldaia.
  
2n) Aprovar les valoracions de béns i drets a expropiar.
  
3r) Declarar la urgent ocupació dels béns i drets afectats.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes comptador a partir de l'endemà de la data de recepció de la present notificació.
  
Tot això, sense perjudici que es puga interposar qualsevol altre recurs que es considere oportú.
  
Respecte dels punts 1 i 2 no cal cap recurs per tractar-se d'actes de tràmit que no donen lloc a la impossibilitat de continuar un procediment ni produeixen indefensió.
  
Així mateix procedeix notificar el present acord als interessats titulars de béns i drets que figuren en el Projecte d'expropiació adjuntant a aquest còpia del full de preu just aprovat i comunicar-los que, en el termini de 20 dies hàbils següents al de recepció d'aquesta notificació, podran manifestar per escrit davant d'aquesta Comissió Territorial d'Urbanisme la seua disconformitat amb la valoració establida en l'expedient aprovat. Si, en aquest termini, els interessats no formulen oposició a la valoració s'entendrà acceptada la que es fixa en l'acte present d'aprovació de l'expedient, i es considerarà determinat el preu just definitivament i de conformitat.
  
Dels fulls d'apreciació impugnats donarà trasllat aquesta Comissió, junt amb l'expedient, al Jurat Provincial d'Expropiació Forçosa de València.